રાજય સરકારે પાણી બચાવવા અને સંગ્રહ વધારવા અમલમાં મુકેલી સુજલામ સુફલામ યોજના ઝાલાવામાં રંગ લાવી રહી છે. આ યોજના અંતર્ગત જિલ્‍લાની ૬ નગરપાલિકાના વિસ્‍તારોમાં અદભુત પ્રતિસાદ સાંપડયો છે અને જનમેદનીએ આ યોજનાને આવકારી છે. જિલ્‍લામાં આ યોજના હેઠળ ૬ નગરપાલિકાના વિસ્‍તારોમાં જળ સંચયના નવા ૧૩ કામોનો પ્રારંભ કરવામાં આવ્‍યો છે. જેમાં ધ્રાંગધ્રા નગરપાલિકા વિસ્‍તારમાં ૧, થાનગઢમાં-૨, ચોટીલામાં,-૧, પાટડીમાં-૧, સુરેન્‍દ્રનગર-વઢવાણમાં ૫ અને લીંબડી વિસ્‍તારમાં ૩ કામનો સમાવેશ થઈને કૂલ-૧૩ કામોનો પ્રારંભ કરવામાં આવ્‍યો છે. જયારે જિલ્લામાં જોઈએ તો ૩૩૪ કામો ચાલુ છે અને ૬૪ કામો પુરા કરવામાં આવ્‍યા છે. જેમાં સાયલા તાલુકાના ૬૫ ગામમાં ૬૮ કામો, ધ્રાંગધ્રા તાલુકામાં ૫૦ ગામમાં ૩૯ કામો, થાનગઢ તાલુકાના ૧૩ ગામોના ૨૩ કામો, ચોટીલા તાલુકાના ૮૪ ગામોમાં ૧૦૫, પાટડી તાલુકામાં ૩૪ ગામોમાં ૩૫ અને વઢવાણ તાલુકાના ૪૩ ગામોમાં ૩૭ કામો મળી કૂલ ૩૮૪ કામ ચાલુ છે. જયારે ૬૪ કામો પુરા કરવામાં આવ્‍યા છે. જ્યારે સુરેન્દ્રનગર જિલ્લાની ૬ નગરપાલિકા વિસ્તારમાં નવા ૧૩ કામોનો પ્રારંભ થયો છે. આથી ચોમાસા પહેલાં શહેરી વિસ્તારોમાં જળસંચયના કામો પૂર્ણ થાય તે માટે મશીનરી અને લોકોને કામે લગાડવામાં આવ્યા છે.